Søndag blev Nordjyllands Beredskab kaldt til brand på et toilet på Aalestrup Busterminal.

Søndag eftermiddag klokken 16:16 fik Nordjyllands Politi en anmeldelse om røgudvikling ved Aalestrup Busterminal. En anmeldelse, der ligner én, de fik for blot seks dage siden - i samme kommune. Da brandfolkene kom frem til stedet, kunne de konstatere, at ilden stammede fra toiletpapiruller. Ifølge vagthavende chef ved Nordjyllands Politi, ser de alvorligt på hændelsen. Det er ikke mere end seks dage siden, de sidst blev kaldt ud til en lignende brand i Vesthimmerlands Kommune - Vi betragter branden som påsat ud fra den måde, ilden er opstået. Der bliver skrevet rapport på sagen - ligesom det var tilfældet med branden, der fandt sted på et toilet på Farsø Busterminal i mandags.